ธอส.เร่งช่วยประชาชนโดนเพลิงไหม้ภายในชุมชนพัฒนาบ่อนไก่
ธอส.ลงพื้นที่ช่วยเหลือประชาชนที่เกิดเหตุเพลิงไหม้ภายในชุมชนพัฒนาบ่อนไก่
23 มิ.ย. 2565

นายฉัตรชัย ศิริไล กรรมการผู้จัดการ ธนาคารอาคารสงเคราะห์(ธอส.) ลงพื้นที่เกิดเหตุเพลิงไหม้บ้านเรือนประชาชนภายในชุมชนพัฒนาบ่อนไก่ ถนนพระรามที่ 4 แขวงลุมพินี เขตปทุมวัน กรุงเทพฯ วานนี้ (21 มิถุนายน 2565) ซึ่งเป็นพื้นที่ชุมชนแออัด ส่วนใหญ่เป็นบ้านไม้ และห้องเช่า ส่งผลให้บ้านเรือนถูกเพลิงไหม้เสียหายไปกว่า 40 หลัง และมีประชาชนกว่า 100 ชีวิตได้รับผลกระทบ


โดย ธอส. ในฐานะสถาบันการเงินเฉพาะกิจของรัฐที่มีพันธกิจทำให้คนไทยมีบ้าน เตรียมประสานงานกับกรุงเทพมหานคร เพื่อร่วมหาแนวทางสนับสนุน และให้ความช่วยเหลือแก่ประชาชนที่ได้รับผลกระทบทางด้านที่อยู่อาศัยโดยเร็วต่อไป ทั้งนี้การลงพื้นที่ดังกล่าวเมื่อวันที่ 22 มิถุนายน 2565